Sleater-Kinney

Sleater-Kinney er en indierocktrio fra Olympia i Washington, påvirket av riot grrrl-bevegelsen på 1990-tallet. Gruppenavnet er tatt fra avkjøring 105 («Sleater Kinney road») på Interstate 5 expressway («I-5») mellom Seattle og Portland.

Grunnleggerne av gruppen var Corin Tucker og Carrie Brownstein. Janet Weiss (fra Quasi) er nå trommeslager i gruppen.

Sleater-Kinney har ingen bassgitarist. Både Carrie Brownstein og Corin Tucker spiller gitar.

Kritikeryndlingene debuterte med et selvtitulert album i 1995, og fortsatte med flere vel mottatte album som Call the Doctor (1996) og Dig Me Out (1997). De neste utgivelsene gjorde at gruppen nådde et større publikum, særlig med One Beat fra 2002. Gruppen har likevel hele tiden vært trofaste mot indierock- og feministrøttene sine.

Etter å ha gitt ut to album på Chainsaw Records brukte Sleater-Kinney lenge det uavhengige plateselskapet Kill Rock Stars. Det syvende albumet deres, The Woods, kom ut på Sub Pop Records.

Diskografi 
 Album
 Sleater-Kinney (1995)
 Call the Doctor (1996)
 Dig Me Out (1997)
 The Hot Rock (1999)
 All Hands on the Bad One (2000)
 One Beat (2002)
 The Woods (2005)
 No Cities to Love (2015)

Referanser

Eksterne lenker   
 
 
 

Band etablert i 1994
Rockegrupper fra USA